כנס עיתונאים של "העין השביעית", ארגון העיתונאים והמכון הישראלי לדמוקרטיה ינסה להניב מסמך המלצות להתנהלות תקשורתית בזמן מלחמה, בעקבות מבצע "צוק איתן"
ביום חמישי הקרוב יערכו "העין השביעית", ארגון העיתונאים בישראל והמכון הישראלי לדמוקרטיה (מו"ל אתר "העין השביעית") כנס עיתונאים בעקבות מבצע "צוק איתן". מטרת הכנס, שיתמקד בהתנהלות התקשורת הישראלית בזמן מלחמה, לא רק לעשות חשבון נפש, אלא גם לאפשר תהליך של ביקורת בונה. בכוונת מארגני הכנס לייצר לאחריו מסמך המלצות להתנהלות הרצויה של התקשורת במצבי משבר כמו המבצע הצבאי האחרון בעזה. להורדת הקובץ (PDF, 1.15MB) במהלך הכנס יתחלקו הנוכחים לדיונים בשלוש קבוצות מקבילות. האחת, בהנחיית ענת באלינט, תדון באולפנים הפתוחים ובמקבילות המודפסות שלהם; השנייה, בהנחיית ד"ר תהילה שוורץ-אלטשולר, תדון בהאדרת המתים והפצועים וסיקור "גיבורים בעל-כורחם"; השלישית, בהנחיית פרופ צבי רייך, תדון במקורות המידע העיתונאיים, הצגת המידע שמגיע מדובר צה"ל וגבולות ההסכמה בהטמעת כתבים. בתום הדיונים המקבילים יסכמו מנחי הקבוצות את עיקר הטענות שנשמעו, ולדבריהם יגיבו פרופ מרדכי קרמניצר ופרופ עוז אלמוג. בין יתר העיתונאים הצפויים להשתתף בכנס: גלאל איוב, יוסי אלוני, זוהיר בהלול, אלון בן-דוד, עוזי בנזימן, שרה ב"ק, שי גולדן, אלינור דוידוב, אבנר הופשטיין, אור הלר, עמירה הס, איתי זיו, גקי חורי, אילה חסון, שוקי טאוסיג, יאיר טרציצקי, גילי כהן, אריאל כהנא, סוהיל כראם, אסף ליברמן, ינון מגל, חנוך מרמרי, אבישי עברי, זיו קורן, עידו קינן ונתנאל שלומוביץ. הכנס ייערך באולם בינ"ה שבקומה 7 של בית ההסתדרות, רח ארלוזורוב 93 בתל-אביב, בשעות 18:00–21:00. הכניסה לעיתונאים בלבד. עיתונאים המעוניינים לקחת חלק בדיון מוזמנים להירשם בדוא"ל dorons@idi.org.il. טלפון לבירורים: 052-606-5240